
RAPORT  
asupra proiectului de Lege pentru aprobarea Ordonanţei Guvernului nr. 16/2009 privind modificarea Ordonanţei de urgenţă a Guvernului nr. 125/2006 pentru aprobarea schemelor de plăţi directe şi plăţi naţionale directe complementare, care se acordă în agricultură începând cu anul 2007, şi pentru modificarea art.2 din Legea nr.36/1991 privind societăţile agricole şi alte forme de asociere în agricultură

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru aprobarea Ordonanţei Guvernului nr. 16/2009 privind modificarea Ordonanţei de urgenţă a Guvernului nr. 125/2006 pentru aprobarea schemelor de plăţi directe şi plăţi naţionale directe complementare, care se acordă în agricultură începând cu anul 2007, şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, transmis cu adresa nr.P.L.x 475 din 5 octombrie 2009 şi înregistrat cu nr.24/824/06.10.2009.
La întocmirea raportului, Comisia a avut în vedere avizul favorabil al Consiliului Legislativ.
Ordonanţa are ca obiect de reglementare modificarea Ordonanţei de urgenţă a Guvernului nr. 125/2006 pentru aprobarea schemelor de plăţi directe şi plăţi naţionale directe complementare, care se acordă în agricultură începând cu anul 2007, şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, în scopul îmbunătăţirii procedurii care trebuie parcurse în vederea îndeplinirii atribuţiilor în cadrul diferitelor scheme de plată, inclusiv a atribuţiilor delegate către Agenţia de Plăţi şi Intervenţie  pentru Agricultură. 
Proiectul de Lege pentru aprobarea Ordonanţei Guvernului nr. 16/2009 privind modificarea Ordonanţei de urgenţă a Guvernului nr. 125/2006 pentru aprobarea schemelor de plăţi directe şi plăţi naţionale directe complementare, care se acordă în agricultură începând cu anul 2007, şi pentru modificarea art.2 din Legea nr.36/1991 privind societăţile agricole şi alte forme de asociere în agricultură face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, Nicolae Giugea, secretar de stat în cadrul Ministerului Agriculturii, Pădurilor şi Dezvoltării Rurale. 
Proiectul de lege sus menţionat a fost dezbătut şi avizat în fond de către Comisia pentru agricultură, silvicultură, industrie alimentară şi servicii specifice în şedinţa din data de 22 octombrie 2009. La lucrările comisiei au fost prezenţi 25 de deputaţi, din totalul de 26 membri ai acesteia.
Raportul comisiei a fost adoptat, în unanimitate, în forma prezentată de Senat.  
Proiectul de lege a fost adoptat de Senat în şedinţa din 30 septembrie 2009.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

